CNAIR a făcut un anunț important pentru șoferi! Sub pasajul rutier de pe DN 1, în drum spre Aeroportul Otopeni, va fi deschisă o zonă ce permite șoferilor să se întoarcă în sensul opus.
Șoferii care circulă pe DN1 sensul București – Ploiești și doresc să se întoarcă spre București nu vor mai fi nevoiți să intre în sensul giratoriu existent sub pasajul rutier.
Punctul de întoarcere a fost semnalizat corespunzător prin realizarea de marcaje și instalarea de indicatoare rutiere.
Acest punct de întoarcere poate fi utilizat numai de vehicule cu o înălțime maximă de 3.00 m, celelalte vehicule urmând să utilizeze, în continuare, sensul giratoriu.